

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

№ 383

ქალაქი ქუთაისი 27 მაისი 2021 წელი

ქალაქ ქუთაისის მუნიციპალიტეტის მერიასა და შეზღუდული

პასუხისმგებლობის საზოგადოება „ახალი დეველოპმენტს“

(საიდენტიფიკაციო კოდის № 412724155) შორის 2017 წლის

27 იანვარს გაფორმებული №4 ნასყიდობის ხელშეკრულებით

გათვალისწინებული საინვესტიციო პირობის შეცვლასთან

დაკავშირებით ქალაქ ქუთაისის მუნიციპალიტეტის

მერისათვის თანხმობის მიცემის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 1634 მუხლის პირველი პუნქტის „ა“ ქვეპუნქტისა და საქართველოს სამოქალაქო კოდექსის 398-ე მუხლის საფუძველზე:

 **მუხლი 1.** ახალი კორონავირუსით („COVID-19“) გამოწვეული ეპიდემიიდან ან/და პანდემიიდან გამომდინარე, მიეცეს თანხმობა ქალაქ ქუთაისის მუნიციპალიტეტის მერს, იოსებ ხახალეიშვილს ქალაქ ქუთაისის მუნიციპალიტეტის მერიასა და შეზღუდული პასუხისმგებლობის საზოგადოება „ახალი დეველოპმენტს“ (საიდენტიფიკაციო კოდის №412724155) შორის 2017 წლის 27 იანვარს გაფორმებული №4 ნასყიდობის ხელშეკრულებით გათვალისწინებული საინვესტიციო ვალდებულების შესრულების ვადის 2023 წლის 27 იანვრამდე გაგრძელების თაობაზე, ასევე, შეზღუდული პასუხისმგებლობის საზოგადოება „ახალი დეველოპმენტს“ (საიდენტიფიკაციო კოდის №412724155) მიეცეს უფლება, სასტუმროს ტიპის საცხოვრებელი კომპლექსის ნაცვლად ააშენოს მრავალფუნქციური შენობა-ნაგებობა, ხოლო განსახორციელებელი ინვესტიციის მოცულობა გაიზარდოს 1 500 000.00 (მილიონ ხუთასი ათასი) ლარამდე.

**მუხლი 2.** შეზღუდული პასუხისმგებლობის საზოგადოება „ახალი დეველოპმენტს“ (საიდენტიფიკაციო კოდის №412724155) დაეკისროს ქალაქ ქუთაისის მუნიციპალიტეტის მერიასა და შეზღუდული პასუხისმგებლობის საზოგადოება „ახალი დეველოპმენტს“ (საიდენტიფიკაციო კოდის №412724155) შორის 2017 წლის 27 იანვარს გაფორმებული №4 ნასყიდობის ხელშეკრულებით გათვალისწინებული საინვესტიციო ვალდებულების შეუსრულებლობის გამო დარიცხული პირგასამტეხლოს: 288.0 (ორასოთხმოცდარვა) ლარის გადახდა ქალაქ ქუთაისის მუნიციპალიტეტის სასარგებლოდ (სახაზინო კოდი 300183287 – შემოსავალი ხელშეკრულების პირობების დარღვევის გამო დაკისრებული პირგასამტეხლოდან).

**მუხლი 3.** დაევალოსქალაქ ქუთაისის მუნიციპალიტეტის მერს, იოსებ ხახალეიშვილს უზრუნველყოს ქალაქ ქუთაისის მუნიციპალიტეტის მერიასა და შეზღუდული პასუხისმგებლობის საზოგადოება „ახალი დეველოპმენტს“ (საიდენტიფიკაციო კოდის №412724155) შორის 2017 წლის 27 იანვარს გაფორმებული №4 ნასყიდობის ხელშეკრულებაში შესაბამისი ცვლილების განხორციელება.

**მუხლი 4.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 5.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია